Korsetas

Korsetas ( -> corps 'kūnas') – apatinis drabužis, glaudžiai aptempiantis visą stuomenį ir iš dalies krūtinę.

Ortopediniai korsetai naudojami medicinoje koreguoti stuburo kreivumą, kitus stuburo pažeidimus.

 Istorija 
Korsetus iš medžio luobo dėvėjo jau antikos romėnės. Jie teikė galimybę pasirinkti norimas liemens ir krūtinės apimties proporcijas ir taip prisitaikyti prie mados reikalavimų.

Viduramžiais buvo madingas plonas liemuo ir plokščia krūtinė, todėl korsetas buvo ne tik aukštos krūtinės maskavimo priemonė. Jis būdavo uždedamas lytiškai bręstančioms merginoms, kad krūtys užaugtų mažesnės – didelės krūtys religinio ir lytinio asketizmo laikais laikytos negražiomis.

Baroko ir rokoko epochose, kai išorinis grožis ir juslingumas išėjo į pirmąjį planą, korsetas atliko priešingą funkciją – pakeldavo krūtis kuo aukščiau, o gili dekoltė atverdavo jas vyrų žvilgsniams.

XIX a. pradžioje korsetas išsivystė į modernesnį drabužį – pritaikytą krūtinės formai, ilgesnį ir labiau pritaikytą figūros formavimui. Įsigalėjus metalo akutei, korsetus tapo galima stipriai suveržti, kartais tai tapdavo išnaudojama sveikatos sąskaita. Korsetai tapo masiškai gaminami, populiarūs visose socialinėse klasėse.

XX a. pradžioje korsetu stengtasi sumažinti pilvą, kad iš profilio krūtinės ir pilvo linija sudarytų madingą S raidės formą. Šiuo metu sunkų ir nepatogų korsetą pakeitė elastingi, taip pat – lengvos ir patogios liemenėlės, o kai kurios moterys apskritai nedėvi liemenėlių.

 Nuorodos 
 Virtualusis korsetų muziejus 
 Korseto istorija diplominis darbas 

Kategorija:Apatiniai drabužiai
Kategorija:Moterų apranga